3D models Varmeter
CEI IEC > Generalities > Technical drawings > Electrical and electronics engineering drawingsVarmeter 3 vas ná moord op bejaarde | Netwerk24
Twee verdagtes wat glo betrokke was by die moord op ’n bejaarde vrou in KwaMashu in KwaZulu-Natal is Vrydag deur die polisie in hegtenis geneem.
“ ’n 67-jarige vrou is op 5 Junie vanjaar gedurende ’n huisroof in haar huis in Umcijostraat in KwaMashu oorrompel en vasgebind,” sê kol. Thulani Zwane, provinsiale polisiewoordvoerder.
“Die vrou is verskeie kere met ’n mes gesteek en is op die toneel dood. Die verdagtes het met twee selfone en ’n televisiestel op die vlug geslaan.”
Volgens Zwane is twee mans, van 26 en 34 jaar oud, Vrydag ná deeglike ondersoekwerk in KwaMashu en Mtubatuba in hegtenis geneem.
“Die verdagtes word met die moord op die bejaarde vrou verbind omdat haar selfone en televisiestel in hul besit gevind is. Die kleindogter van die oorledene is ook intussen in hegtenis geneem. Al die verdagtes is in polisieaanhouding en sal na verwagting Maandag in die landdroshof in Ntuzuma op klagte van moord en roof verskyn,” sê Zwane.
Die selfone en televisiestel wat Vrydag deur die polisie in KwaZulu-Natal in die verdagtes se besit gevind is.
Meer oor: Moord | Bejaarde